Alkalije
<s>Alkalije (od arapskog ime za potašu al-qilw) je imea za bilo koji od topljivih hidroksida alkalnih metala-tj. litij, natrij, kalij, rubidij i cezij.</s><s>Alkalije su jake baze koje lakmus papir pretvaraju iz crvene u plavu; reagiraju sa kiselinama dajući neutralne soli; a kaustični su i u koncentriranom obliku nagrizaju organska tkiva.</s>

<s>To su supstancije čija je pH vrijednost veća od 7.</s>

<s>Karakteristike i historija</s>

<s>Ime alkalije se također koristi i za topljive hidrokside zemnoalkalijskih metala kao što su kalcij, stroncij i barij, kao i na amonijev hidroksid.</s><s>Izraz se orginalno odnosio na pepeo spaljenih biljaka koje sadrže natrij ili kalij, iz kojih se mogu isprati oksidi natrija i kalija.</s>

<s>Proizvodnja industrijskih alkalija najčešće se odnosi na proizvodnju natrijum karbonata (Na2CO3) i natrijum hidroksida (NaOH).</s><s>Ostale industrijske alkalije su kalijev hidroksid, potaša i lužina.</s><s>Proizvodnja široke palete roba zavisi o korištenju alkalija u nekoj fazi.</s><s>Natrijum karbonat i natrijum hidroksid neophodni su za proizvodnju stakla, sapuna, raznih kemikalija, viskoznih vlakana i celofana, papira i celuloze, sredstava za čišćenje i deterdženata, tekstila, omekšivača vode, pojedinih metala (naročito aluminija), sode bikarbone, benzina i drugih naftnih derivati.</s>

<s>Ljudi već vijekovima koriste alkalije, koje su isprva dobijali ispiranjem specifičnih pustinjskih tla.</s><s>Krajem 18. vijeka pepeo drva ili od morskih algi bio jeglavni izvor alkalija.</s><s>Francuska akademija je 1775. ponudila novčanu nagradu za nove metode proizvodnje alkalija.</s><s>Nagradu za natrijev karbonat dobio je Francuz Nicolas Leblanc koji je 1791. godine patentirao metodu pretvaranja kuhinjske soli (natrijevog klorida) u natrijev karbonat.</s>

<s>Leblancova metoda dominirala je svijetom sve do kraja 19. vijeka, nju je nakon Prvog svjetskog rata potpuno istisnula druga metoda koju je 1860-ih usavršio Ernest Solvay iz Belgije.</s><s>Krajem 19. vijeka pojavile su se elektrolitičke metode za proizvodnju natrijum hidroksida pa je njihova važnost brzo porasla.</s>

<s>Na nekoliko mjesta u svijetu postoje značajne mineralne naslage natrijevog karbonata, pozmatog kao prirodna alkalija.</s><s>Mineral se najčešće pojavljuje kao natrijev seskvikarbonat  (Na3H(CO3)2·2H2O).</s><s>Sjedinjene Američke Države proizvode većinu svjetskih prirodnih alkalija iz ogromnih naslaga u podzemnim rudnicima u Wyomingu i isušenih jezera u Kaliforniji.</s>

<s>Povezano 
 Alkalni metali
 Zemnoalkalijski metali
 Baza (hemija)</s>

<s>Izvori</s>

<s>Vanjske veze 
 Alkali, chemical compound</s>

<s>Neorganska hemija</s>

